கேள்வி: இரத்தம் ரணம் ரௌத்திரம் - கதை பற்றி நீங்கள் என்ன அறிந்துள்ளீர்கள்?
பதில்: 1920 ஆம் அண்டு, பிரித்தானியாவின் இந்தியப் பேரரசு போது, ஆளுநர் ஸ்கோட் பக்ஸ்டன் மற்றும் அவரது மனைவி கேத்தரின் ஆகியோர் ஆதிலாபாத் மாவட்டம் ஒரு காட்டிற்கு சென்று, கோண்டு மக்கள் பழங்குடியினத்தைச் சேர்ந்த மல்லி என்ற ஒரு கலைத்திறமையுள்ள சிறுமியை தன் அம்மாவிடம் பிரிந்து கடத்துகின்றனர். இதனால் கோபமடைந்த பழங்குடியினரின் பாதுகாவலர் கொமரம் பீம், அக்தர் என்ற ஒரு முஸ்லிமாக மாறுவேடமிட்டு அவளை மீட்க தில்லிக்குச் செல்கிறான். ஐதராபாத் நிசாம் தூதர் ஒருவர் ஸ்கோட் அலுவலகத்தை பீமின் வருகையினால் வரக்கூடும் ஆபத்தை பற்றி எச்சரித்து, மல்லியை திருப்பித் தருமாறு வற்புறுத்தினார். இதையும் மீறி, ஒரு லட்சிய இந்தியக் காவல் பணி அதிகாரியான அல்லூரி சீதாராம ராஜுவை கேத்தரின் பீமை கைது செய்ய நியமிக்கிறார். பீமின் இருப்பிடத்தைக் கண்டறிய, ராஜுவும் அவரது மாமா வெங்கடேஸ்வருலுவும் ஒரு இந்திய விடுதலை இயக்கம் கலந்துக்கொல்கிறார்கள். அங்கு அவர்கள் சுதந்திரத்தை ஆதரிப்பதாக போல் நடிக்கின்றனர். பீமின் கூட்டாளி லச்சு இவர்களின் தந்திரங்களுக்கு இரையாகி பீமின் சதித்திட்டத்தில் சேர்க்க முயல்கிறான். ஆனால், பீம் மறைவிடத்திற்கு இவர்களை அழைத்து செல்லும்பொழுது ராஜுவின் உண்மையான அடையாளத்தை அறிந்து லச்சு அவரிடம் தப்பி ஓடுகிறான். சிறிது நேரத்திற்குப் பிறகு, பீமும் ராஜுவும் ஒருவருக்கொருவர் சந்தித்து ரயில் விபத்தில் சிக்கியிருக்கும் ஒரு சிறுவனைக் காப்பாற்றுவதற்காக இணைந்து பணியாற்றுகின்றனர். தங்களின் எதிர்க்கும் விசுவாசங்களை அறியாமல், இருவருக்கு இடையில் ஒரு நெருங்கிய நட்பு உருவாகிறது. ஜென்னி என்ற ஒரு ஆங்கிலேயர் பெண் ஆளுநர் ஸ்கோட்டின் மருமகள் ஆவாள், அவள் அரண்மனையில் தங்கியிருக்கிறாள். ராஜுவின் உதவியுடன், பீம் அவளுடன் பிணைத்து அரண்மனைக்கு அழைக்கபடுகிறான். அங்கே ஒரு அறையில் சிறைப்பிடிக்கப்பட்ட மல்லியை அவர் கண்டுப்பிடித்து, விரைவில் அவளை விடுவிப்பதாக உறுதியளிக்கிறான். இதற்க்கிடையில், ராஜு லச்சுவை கண்டுப்பிடித்து அவனை கைது செய்கிறான். அவனை விசாரிக்கும் போது, லச்சு ஒரு பங்காரசு வாசியேட்டசுடன் ராஜுவை தாக்குகிறான். காட்டுவிரியன் நச்சிற்கான மாற்று மருந்து கோண்டுகளுக்கு மட்டும் தெரியும் என்றும், அவருக்கு வரவிருக்கும் சாவை பற்றியும் லச்சு எச்சரிக்கிறான். இதை எற்றுக்கொண்டு, லச்சுவை விடுவித்து ராஜு வெளியே உதவி தேட செல்கிறான். பின்னர், மிக பலவீனமான ராஜுவை கண்டுப்பிடித்து, அவரை ஒரு காட்டுவிரியன் பாம்பு கடித்துவிட்டதாக பீம் உண்ர்கிறான். உடனடியாக மூலிகைகளுடன் அவருக்கு சிகிச்சை அளித்து, அவரது உயிரை காப்பாற்றுகிறான். ஆனால், ராஜுவின் உண்மையான அடையாளம் இன்னும் தெரியாமல், தனது பழங்குடி அடையாளத்தையும் தனது நோக்கத்தையும் வெளிப்படுத்துகிறான். அந்த இரவில், ஸ்கோட்டின் நினைவாக நடத்தப்பட்ட ஒரு நிகழ்வில், பீமின் ஆட்கள் காட்டுயிர் நிறைந்த சுமையுந்து அவரது அரண்மனைக்குள் ஊடுருவி, கூடியிருக்கும் விருந்தினர்களிடையே பெரும் நாசத்தை ஏற்படுத்துகிறார்கள். விலங்குகள் ஸ்கோட்டின் காவலர்களை கொல்கின்றன. இந்த கலவரத்தில் பீம் மல்லியை மீட்க முயற்சிக்கிறான். ஆனால், அவளை அரண்மனையிலிருந்து வெளியே அழைத்து செல்வதற்கு முன், ராஜு காவலர் சீருடை அணிந்து வருகிறான். பீம் ராஜுவின் உண்மை அடையாளத்தை உண்ர்ந்து, இருவர் தயக்கத்துடன் ஒருவருக்கொருவர் சண்டையிடுகின்றனர். ஸ்கோட் மல்லியைக் கொல்ல மிரட்டியதால், பீம் தனது கடமையிலிருந்து சரணடைந்து கைது செய்யப்படுகிறான். பீமை உயிருடன் பிடித்துவிட்டதால் ராஜு பதவி உயர்வு அடைகிறான். ராஜுவின் தந்தை அல்லூரி வெங்கடராம ராஜு என்ற ஒரு புரட்சியாளர், பிரித்தானிய மரைகுழல் துப்பாக்கி கடத்தி தனது கிராம மக்களை பிரித்தானியப் படைகளுக்கு எதிராக ஆயுதமாக்க விரும்பினார். ஆனால், அதற்கு முன்பே அவர் பிராத்தானியப் படையாளர்களால் கொல்லப்பட்டார். தந்தையின் ஆசையை நிறைவேற, ராஜு தனது கிராமத்தையும் அவனது வருங்கால மனைவி சீதாவையும் விட்டுச் சென்று, பேர்ரசு காவலில் ஒரு உளவாளியாக சேர்ந்தான். பீமின் கைது காரணமாக கிடைத்த பதவி உயர்வினால் அவன் பிரித்தானிய ஆயுதக்கிடங்குக்கு முழு அணுக்கம் பெற்றார். தற்போது, தன் செய்த குற்றங்களுக்கு பீமுக்கு கசையடி தண்டனை வழங்கப்பட்டிருக்கிறது. தண்டனையை பொது இடத்தில் நடத்தி, அவன் ஒரு உதாரணமாக, அருகில் வசிக்கும் பழங்குடி மக்கள் அனைவரும் அதை பார்க்க ஸ்கோட்டின் ஆட்களால் கட்டாயப்படுத்தப்பட்டனர். ராஜு பீம்மிடம் தன் செய்த குற்றங்களை துறக்க சம்மதிக்க முயல்கிறான், அதை செய்ய மறுத்தால் அவனுக்கு தூக்கு தண்டனை வழ்ங்கப்படும் என்ற காரணத்தால். பீம் இதை எதிர்த்து கசையடிக்கு ஒப்புகொல்கிறான். இதனால் காயமடைந்தும், அவன் எதிர்ப்புடன் பாடுகிறான். கூடியிருக்கும் பழ்ங்குடி மக்கள் பாடல் வரிகளால் பாதிக்கப்பட்டு கிளர்ச்சி செய்கின்றனர். இதைக் கண்டு ராஜு மிரண்டுப்பொய்கிறான். தன் நண்பனின் நிலைமைக்கு அவன் தான் காரணம் என்ற வருத்தத்தில், பீமும் மல்லியும் தப்பிக்க உதவ ராஜு திட்டமிடுகிறான். அவன் படையாளர்களின் துப்பாக்கிகளை மோசடி செய்து, பீமின் தூக்கு தண்டனையை ரகசியமாக நடத்த ஸ்கோட்டை சம்மதிக்க வைக்கிறான். ஆனால், ஸ்கோட் திட்டத்தை கண்டுப்பிடிக்கிறார். ஸ்கோட்டின் ஆட்களிடமிருந்து மல்லியை காப்பாற்றும்போது, ராஜு படுகாயமடைகிறான். பீம் தன்னை விடுதலை செய்து, ராஜுவின் நேர்மையான செயல்கள் மல்லியை கொல்ல முயற்ச்சியாக தவறாக புரிந்துக்கொள்கிறான். ராஜுவை தடுக்க பீம் அவனை மோசமாக அடிக்கிறான். பீம் மல்லியை எடுத்து தப்பி தூரத்துக்கு ஒடுகிறான். அவர்கள் பார்வையிலிருந்து மறையும் வரை, ராஜு மற்ற அதிகாரிகளை தடுக்கிறான். இதற்காக் அவன் மீது தேசத் துரோகம் குற்றச்சாட்டப்பட்டு தனிமைச் சிறை ஒன்றில் அடைக்கப்படுகிறான். சில மாதங்களுக்கு பிறகு, பீம் தனது குழு மற்றும் மல்லியுடன் ஹாத்ரஸ் ஒரு அடைக்கலத்தில் மறைந்திருக்கிறான். இங்கே காலனித்துவ அதிகாரிகளால் சூழப்படுகிறார். ஆனால், அடைக்கலத்தில் பெரியம்மை நோயாளிகள் தங்கிறதாக ராஜுவின் வருங்கால மனைவி சீதா ஒரு தந்திரத்தை படைத்து அதிகாரிகளை விரட்டுகிறாள். பீம்மின் அடையாளம் தெரியாமல், அவனிடம் ராஜுவின் உண்மையான குறிக்கோளை பற்றியும், அவனது நெருங்கிய நண்பனை காப்பாற்றியதற்கு தனக்கு வரவிருக்கும் மரணதண்டனை பற்றியும் சொல்கிறாள். இதை கேட்டு, பீம் தன் தவறை உணர்ந்து ராஜுவை காப்பாற்றி சீதாவிடம் கொண்டு வர வாக்குறுதி அளிக்கிறான். ஜென்னியின் அனுதாப உதவியுடன், ராஜுவை வைத்திருக்கும் படைமுகாமின் வரைப்படம் பீம் பெறுகிறான். படைமுகாம் ஊடுருவி ராஜுவின் சிறையை கண்டுபிடித்து அவனை விடுதலை செய்கிறான். ஸ்கோட் அவன் கால்களை உடைப்பதாக உத்தரவிட்டதால், பீம் ராஜுவை தூக்கி தன் தோள்கள் மீது சுமத்தி இருவர் சேர்ந்து படையாளர்களை எதிர்த்து போராடுகிறார்கள். அருகிலுள்ள ஒரு காட்டுக்குள் அவர்கள் தப்பிக்கினர். அங்கே காவலர்கள் மற்றும் சிறப்பு படையாளர்கள் அவர்களை பதுங்கித் தாக்குகின்றனர். ராஜு அருகில் இருக்கும் ஒரு ராமர் சன்னதியிலிருந்து ஒரு வில்லும் அம்புகளையும் பீம் ஒரு ஈட்டியையும் எடுக்கிறார்கள். அவர்கள் பெற்ற ஆயுதங்களுடன் காவலர்கள் மற்றும் படையாளர்களை கொன்று ஸ்கொட்டின் அரண்மனைக்கு ஒரு விசையுந்து செல்கிறார்கள். வழியில் மோட்டார் சைக்கிள் தீப்பிடித்து அதை வெடிபொருள் வைத்திருக்கும் ஒரு ஆயுதக்கிடங்கிற்க்குள் வீசுகிறார்கள். அரண்மனை வெடித்து அழிக்கப்படுகிறது. பீம் அரண்மனைக்குள் இருக்கம் ஆயுதக்கிடங்கை மீட்டெடுத்து, அனைத்தும் துப்பாக்கிகளை ராஜுவிடம் கொடுக்கிறான். கேத்தரின் வெடிப்பில் கொல்லபடுகிறார். ஸ்கோட்டை ராஜுவும் பீமும் ஒரு பிரித்தானிய துப்பாக்கியால் சுட்டு கொல்கின்றனர். ராஜுவும் பீமும் கிடைசியில் சீதா, ஜென்னி மற்றும் தனது கூட்டாளிகளுடன் மீண்டும் இணைகின்றனர். அவர்களின் பணிகள் வெற்றிபெற்றதை குறிக்க ராஜு பீமிடம் ஒரு விருப்பத்தை நிறைவேற கேட்கிறான். பீம் தனக்கும் தன் சமூகத்திற்கும் ராஜுவிடம் கல்வியை பெற விரும்புகிறான், இது ராஜு மகிழ்ச்சியுடன் ஏற்றுக்கொல்கிறான். பிறகு, ராஜு சீதாவுடன் தனது கிராமத்திற்கு ஆயுதங்களோடு திரும்பிச் செல்கிறான். பீம் மல்லியை அவள் அம்மாவிடம் திரும்பி அனுப்பு தன் பழங்குடியுடன் மீண்டும் இணைகிறார். இத்துடன் கதை முடிகிறது